open-index/open-wikipedia-markdown huggingface dataset:
Celledeling

**Celledeling** betegner prosessen som skjer når en celle deler seg til to nye celler. Man skiller mellom mitose (vanlig celledeling) og meiose (reduksjonsdeling), der den cellen som kommer ut av meiosen har halvparten så mange kromosomer som modercellen.

Hos flercellede organismer utgjør denne prosessen basis for vekst og dannelse av nytt vev, hos encellede organismer er celledelingen grunnlaget for formering. Før en celledeling finner sted er det nødvendig for cellen å lage en nøyaktig kopi av sitt arvemateriale. På grunn av forskjellene i lagring og plassering av DNA-et hos prokaryoter og eukaryoter, er prosessen der de deler seg forskjellig.

## Varianter

Celler er klassifisert i to kategorier: enkle, kjerneløse prokaryote celler og komplekse eukaryote celler med kjerne. På grunn av de strukturelle forskjellene, deler ikke eukaryote og prokaryote celler seg på samme måte.

Celledelingen hos prokaryoter er vesentlig hurtigere enn den tilsvarende hos eukaryoter, dels på grunn av prokaryotens enklere oppbygning, men også som uttrykk for en mindre kontroll ved kopieringen av DNA-et. Dette resulterer i en høyere mutasjonsrate hos prokaryoter. Mutasjoner i DNA hos enkeltceller i flercellede organismer kan resultere i kreft og videre bety en risiko for at hele organismen går til grunne. Hos encellede organismer kan den høye mutasjonsraten være en fordel, da den skaper større genetisk variasjon og dermed større mulighet for å tilpasse seg og overleve ved endringer i livsmiljøet. 

### Prokaryote celler
Prokaryoter deler seg ved en prosess kalt binær fisjon. Her lages først en nøyaktig kopi av cellens DNA, hvorved cellen får to kromosomer. Deretter vokser cellen i størrelse og de to kromosomene plasseres i hver sin ende av cellen. Deretter begynner celleveggen å skille de to endene ved midten, slik at to kromosomene blir adskilt i hvert sitt rom. Til slutt skilles de to endene, og det er dannet to datterceller. 

### Eukaryote celler
Eukaryoter har mindre kromosomer plassert i cellekjernen en prokaryote. Når eukaryoten deler seg går den gjennom en rekke faser. I den første fasen krymper cellen og blir mindre, og lager en nøyaktig kopi av hvert kromosompar, hvorpå enda en vekstfase finner sted, som også virker som en kontrollfase. Til slutt finner den endelige celledelingen sted, hvor cellekjernen brytes ned og cellen trekker to kopier av hvert kromosom ut til hver sin ende av cellen ved hvelp av spindler. Deretter dannes en innsnurping midt på cellen og den splittes i to datterceller. Dattercellene danner så en ny cellekjerne som omslutter kromosomene. Flercellede organismer benytter spesielt en form for celledeling kalt meiose til dannelsen av kjønnsceller, som anvendes ved formering. 

## Se også
*Kjønnet formering
*Ukjønnet formering
*Cellesyklus
*Mitose 
*Meiose

## Kilder
*
Arthur von Gwinner

**Arthur von Gwinner** (født 6. april 1856 i Frankfurt am Main, død 29. desember 1931 i Berlin) var en tysk bankier, politiker og kunstmesén.

Han var sønn av en renommert Frankfurt-familie, og gikk i banklære, blant annet i utlandet. I 1888 ble han eneeier av bankhuset Riess & Itzinger i Berlin. Men i 1894 nedla han sitt eget bankhus for å få en plass i styret i Deutsche Bank, hvor han samarbeidet nært med Georg von Siemens. Han tilhørte styret til 1919, fra 1910 som styretalsmann. Fra 1919 til 1931 tilhørte han Deutsche Banks *Aufsichtsrat*.

Gwinner spilte en viktig rolle i finansieringen av Bagdadbanen, AEG og Siemens. På grunn av sin utenlandserfaring arbeidet han særlig med Deutsche Banks utenlandsaffærer.

I 1910 ble han av keiser Wilhelm II gjort til medlem av det prøyssiske overhuset (*Preußisches Herrenhaus*). I de følgende årene gjorde han seg kjent som motstander av å ta opp statslån.

## Referanser


## Eksterne lenker
*
Strykeinstrument

**Strykeinstrument** er musikkinstrument med strenger og resonanskasse der lyden og tonen blir fremstilt ved hjelp av en bue av tre med hestehår spent over. Buen strykes over strengene og fremkaller vibrasjonen. De vanligste strykeinstrumentene er fiolinen, bratsjen, celloen og kontrabassen.

Strykeinstrumenter er en type av strengeinstrumenter.

## Eksterne lenker
*
Renée Zellweger

**Renée Kathleen Zellweger** (født 1969) er en amerikansk skuespillerinne og filmprodusent. Zellweger ble først kjent for sin rolle i filmen *[[Jerry Maguire]]* (1996) og mottok deretter to nomineringer for Oscar for beste kvinnelige hovedrolle for hennes rolle som Bridget Jones i den romantiske komedien *[[Bridget Jones’ dagbok (film)|Bridget Jones' dagbok]]* (2001) og som Roxie Hart i musikalen *[[Chicago (film)|Chicago]]* (2002) og vant Oscar for beste kvinnelige birolle for hennes rolle i dramaet *[[Cold Mountain]]* (2003). 

Zellweger har mottatt tre Golden Globe-priser, tre Screen Actors Guild Awards og ble utnevnt til årets kvinne av Hasty Pudding i 2009, og etablerte seg som en av Hollywoods best betalte skuespillere på 2000-tallet.

## Biografi
Zellwegers mor, Kjellfrid Irene Andreassen, vokste opp på Ekkerøy ved Vadsø i Finnmark. Hun møtte sveitsiske Emil Zellweger på Hurtigruten, og de giftet seg i 1963. De fikk etterhvert sønnen Drew i 1967, og Renée i 1969 da de bodde i Baytown i Texas. Morens sterke norske aksent gjorde at Renée også snakket med aksent, noe hun ble mobbet for. Hun skiftet til bred Texas-aksent som niåring, da familien flyttet til byen Katy utenfor Houston i Texas.

Den 9. mai 2005 giftet Renée seg med den amerikanske countryartisten Kenny Chesney, i en seremoni som varte i 15 minutter. I september samme år søkte de om å få ekteskapet annullert, etter kun fire måneder som ektefolk.

## Karrieren som skuespiller
Zellweger slo gjennom i 1996 i filmen Jerry Maguire og har siden det hatt flere store roller i Hollywood, blant annet *[[Jeg, meg og Irene]]* og Bridget Jones' dagbok*, sistnevnte fikk hun en [[Oscar]]nominasjon for. Hun var også med i suksessfilmen [[Chicago (film)|Chicago]] som fikk flere [[Oscar]]. Hun er i dag en av de best betalte skuespillerinnene i Hollywood. For sin rolle som *Ruby Thewes* i filmen *Cold Mountain* vant hun en [[Oscar]] for beste kvinnelige birolle. Hun har fått en stjerne på [[Hollywood Walk of Fame]].

Zellweger har også vært med å produsere to filmer, *Miss Potter* (2006), og *Living Proof'' (2008).

## Filmografi

## Referanser


## Eksterne lenker
* 
* 
*
Loftleiðir

**Loftleiðir** var et  privat islandsk flyselskap grunnlagt den 10. mars 1944 av tre unge islandske flyvere som etter hjemkomst fra flyverutdannelse i Canada stiftet selskapet. Første årene opererte selskapet utelukkende på innenlandsnettet fra Reykjavík lufthavn.

## Historie
Den 17. juni 1947, på Islands nasjonaldag, startet Loftleiðir sin første internasjonale rute mellom Reykjavík og København. Flyet som ble brukt var en Douglas DC-4, Islands første virkelige fly egnet for utenrikstrafikk. I 1948 fikk Loftleiðir tillatelse til å fly til USA, og den 26. august 1948 landet Loftleiðir's *Skymaster* på Idlewild Airport (nå kjent som ''JFK'') med 46 passasjerer i den første kommersielle flygning mellom Island og USA. Fire år senere, i 1952, startet Loftleiðir regulær ruteflygning mellom New York og Europa via Island.

På 1950-tallet var restriksjonene innen den internasjonale flytrafikken langt større enn i dag. De fleste selskaper hadde stort sett bare tillatelse til å transportere passasjerer og gods til og fra eget land gjennom bilaterale avtaler, noe som var regulert gjennom Luftens friheter. Men Loftleiðir utnyttet det som lå i det som den gang ble kalt Luftens fem friheter (den 3. og 4. frihet);  muligheten til å transportere passasjerer mellom Europa og USA ved å fly disse *til* Island og *fra* Island. Det var ikke nødvendig, rent fysisk, å dele reisen i to, bare å utstyre passasjerene med to billetter.

I løpet av 1960- og 1970-årene innførte Loftleiðir lavprisbilletter over Nord-Atlanteren med Luxembourg som utgangspunkt, via de nordiske landene og Island. Tilbudet om lavprisbilletter ble meget populært og selskapet tiltrakk seg mange passasjerer, men selskapet ble motarbeidet av IATA på grunn av dette. Etter hvert som selskapet fikk økonomiske problemer og konkurransen med Islands nasjonale selskap Flugfélag Íslands ble merkbar, samtidig med et økende press fra den islandske regjering om sammenslutning, gikk de to selskaper i 1973 sammen og dannet Icelandair.

Navnet Flugfélag Íslands ble vakt til live igjen i 1997 gjennom en sammenslutning av Icelandair og Flugfélag Norðurlands og fra 2003 opererer Loftleiðir Icelandic igjen som et charterselskap og med utleie av fly.

## Se også
* Luftens friheter

## Eksterne lenker
* Loftleiðir
* Annonse for billige flyreiser
Knut Knutsen

**Knut Knutsen**, **Knut Knudsen** eller **Knud Knudsen** er navnet til flere personer:

* Knut Knutsen (arkitekt) – norsk arkitekt
* Knut Knutsen (norsk musiker) – norsk musiker
* Knut Knutsen O.A.S. – norsk reder og velgjører
* Knut Knutsen Fiane – nasjonalsosialist
* Knut Knudsen – norsk syklist
* Knud Knudsen – norsk lærer og språkforsker
* Knud Knudsen (fotograf) – norsk fotograf
* Knud Knudsen lensmann i Bratsberg
Nokian Tyres

**Nokian Tyres** (Nokian Renkaat) er en finsk dekkprodusent. Selskapet var opprinnelig en del av Nokia-konsernet, men ble skilt ut som et eget selskap i 1988 og byttet da navnet til Nokian Tyres. Selskapet ble notert på børsen i Helsingfors i 1995. Selskapet produserer blant annet dekkmerket *Hakkapeliitta*. Dekkforhandlerkjeden *Vianor* inngår i konsernet. Nokian Tyres har dekkfabrikker i Finland og Russland.

## Referanser


## Eksterne lenker
* Nokian Tyres, norske hjemmesider
Martin Knudsen

:*For den danske fysikeren, se [[Martin Hans Christian Knudsen]]*

**Martin Knudsen** (født 4. januar 1978) er en norsk fotballspiller som har spilt for blant annet Viking, Brann og Tromsø. Han spiller nå i 3.-divisjonsklubben Staal fra Jørpeland.  

Knudsen debuterte i eliteserien i 1997 da han spilte for Viking FK. Han ble på den tiden regnet som en av eliteseriens mer talentfulle spillere, og fikk med seg 22 eliteseriekamper for Viking den sesongen. I 1998 spilte Knudsen samtlige seriekamper for Viking. Knudsen markerte seg som en allsidig spiller som spilte mest på høyresiden på midtbanen, men han har i løpet av karrieren også spilt en del på de to backene og som venstrekant.

Etter en brukbar 1999-sesong gikk han til Brann, der han raskt etablerte seg som høyrekant. Han spilte også på det norske U21-landslaget. Men i august 2000 ble Knudsen rammet av Salmonella, noe som førte til at det tok nesten et år før han kom tilbake på fotballbanen. Derfor spilte han bare sporadisk høsten 2001 for Brann.

Siden 2002 var Knudsen litt inn og ut av Brann-laget, men han fikk likevel med seg de fleste kampene. Han ble også i stadig større grad blitt flyttet rundt på laget. Da Brann vant cupfinalen i 2004 ble Knudsen kåret til en av banens beste spillere. I januar 2007 ble han kjøpt opp av Tromsø, som hadde lyst til å satse på Knudsen. Etter 2009-sesongen forlenget Tromsø imidlertid ikke kontrakten med Knudsen.

Knudsen blir regnet som en taklingssterk og løpssterk spiller, men han har tidvis fått kritikk for dårlig pasningsspill.

I yngre år spilte Knudsen for Midtbygden og Fyllingen.

## Referanser


## Eksterne lenker
*
Flugfélag Íslands

**Flugfélag Íslands** (på engelsk: **Air Iceland**)**,** senere **Air Iceland Connect** var et flyselskap med base i Reykjavík, Island. De hadde fly til lokale destinasjoner samt til Grønland og Færøyene. De viktigste lufthavnene var Reykjavík lufthavn og Akureyri lufthavn.

Selskapet ble stiftet i Akureyri av Tryggvi Helgason som Nordurflug. I mai 1975 ble selskapets navn endret til Flugfelag Nordurland. En senere omorganisering og sammenslåing av Icelandair Domestic og Norlandair (Flugfélag Nordurland) resulterte i nåværende navn i 1997. Selskapet er heleid av Icelandair Group og hadde i mars 2007 226 ansatte. 

I 2021 ble datterselskapet en del av Icelandair Group. 

## Ulykker og hendelser

*29. mai 1947. En C-47, TF-ISI, styrtet  i Heidinsfjørdur nær Akureyri på Island. Alle ombord, 19 passasjerer og en besetning på fire, omkom. Dette er den verste flyulykke i Islands historie.

*14. april 1963: Nesøya-ulykken der en Vickers Viscount TF-ISU, *Hrimfaxi* styrtet i et boligområde på Nesøya under innflyvning til Fornebu. Alle ombord, åtte passasjerer og en besetning på fire, omkom.

*4. mai 2011. En Bombardier Dash 8 TF-JMB ble under landing på Nuuk lufthavn utsatt for at vindkast som førte til at høyre hjul ble revet av. Ingen skadet, men flyet måtte avskrives.

## Eksterne lenker
* 
* informasjonsside om Iceland Express
Icelandair

**Icelandair** er Islands nasjonale flyselskap, og ble stiftet i 1973 ved en sammenslutning av de to konkurrerende islandske flyselskapene Flugfélag Íslands og Loftleiðir. Selskapet har et omfattende rutenett i Norden, Europa og USA, og drar mye nytte av Islands geografiske beliggenhet, som har og gjort Keflavik til en transittlufthavn for passasjerer som reiser mellom USA og ulike byer i Europa. Denne virksomheten står for omtrent halvparten av selskapets operasjoner.

Selskapet opererer også flygninger i Norge, med ruter fra Bergen og Oslo til Keflavik internasjonale lufthavn utenfor Reykjavík.

## Historie
Icelandairs røtter kan dateres tilbake til 1937, da selskapet *Flugfélag Aukureyrar* ble etablert. Det nye selskapet startet operasjoner året etter med et lite enmotors fly. I 1940 flyttet selskapet sine hovedkontor fra Akureyri til Reykjavík, og skiftet samtidig navn til *Flugfélag Íslands*. Samtidig ble det etablert nok et islandsk flyselskap, Loftleiðir.

Driften av de to islandske flyselskapene gikk som normalt gjennom andre verdenskrig. Ved krigens slutt åpnet muligheten seg for å etablere direkteruter fra Island til det europeiske kontinentet, og Flugfélag Íslands benyttet seg av dette ved å åpne ruter til Skottland og Danmark. 

På 50-tallet åpnet Loftleiðir en rute fra Island til Nord-Amerika. Ordningen var den gangen slik at det var IATA som fastsatte billettprisene på transatlantiske ruter. Loftleiðir var ikke medlem av IATA, og kunne derfor tilby langt billigere billetter enn de øvrige nettverksselskapene. Dette førte til at det ble veldig populært blant reisende å legge reisen over Island på vei til USA. Og omvendt. 

De to konkurrerende flyselskapene fusjonerte i 1973, og dannet det nye flyselskapet *Flugleiðir. Flugleiðirs* utenriksoperasjoner økte utover 70-tallet, og selskapet lanserte da en noe mer internasjonal profil, og opererte under navnet *Icelandair* i Europa. Gradvis skulle det engelske navnet ta over for det islandske.

## Flåte
Icelandairs flåte består av følgende fly: (Februar 2011)

## Destinasjoner
Icelandair har et utstrakt rutenettverk i Europa og Nord-Amerika. Selskapet satser sterkt på å transportere europeiske reisende via Island til USA og omvendt.
## Referanser

## Eksterne lenker
* 
* Photos of Icelandair aircraft
* Icelandair Norge
* informasjonsside om flyselskapet Icelandair på norsk
Fellesutvalget for Palestina

**Fellesutvalget for Palestina (FuP)** er en paraplyorganisasjon for norske organisasjoner som støtter palestinernes sak. Organisasjonen ble etablert i 1980 og har for tiden 35 medlemsorganisasjoner.  De er blant organisasjonene som er invitert til å gi høringsinnspill til statsbudsjettet. Organisasjonen organiserer sammen med Palestinakomiteen den årlige Palestinakonferansen.

FuPs vedtatte plattform er at de «arbeider i solidaritet med det palestinske folket og støtter deres rett til selvbestemmelse. FuP arbeider for at Israel skal rette seg etter folkeretten og avslutte okkupasjonen og at palestinerne skal få oppfylt sine menneske­rettigheter». FuP mener at Norge og det internasjonale samfunnet har et ansvar for at folkeretten etterleves, at Israel avslutter okkupasjonen av Vestbredden, inkludert Øst-Jerusalem, og Gaza, og avvikler apartheid.

FuP driver informasjonsarbeid og politisk påvirkningsarbeid for å spre engasjement og kunnskap til enkeltpersoner, organisasjoner, opinionen og styresmaktene i Norge rundt det palestinske folkets situasjon og deres rettigheter under folkeretten. Organisasjonen mottar informasjonsstøtte fra Norad. De har blant annet kritisert Oljefondets investeringer i Israels statsgjeld som de mente bidro til å finansiere okkupasjonen, og Israels gradvise annektering.

## Medlemsorganisasjoner
Medlemsorganisasjonene:

* Arbeidernes ungdomsfylking (AUF)
* BDS Norge
* Changemaker
* EL & IT Forbundet
* Fellesforbundet avdeling 16 Midtnorsk Transportarbeiderforening
* Fellesorganisasjonen for barnevernspedagoger, sosionomer og vernepleiere (FO) 
* Handel og Kontor i Norge
* Handel og Kontor Oslo / Akershus
* Internasjonal kvinneliga for fred og frihet
* Forbundet Styrke
* KFUK-KFUM Global
* LO i Asker og Bærum
* LO i Oslo
* Nablusforeningen i Stavanger
* Norsk Nærings- og Nytelsesmiddelarbeiderforbund Oslo og Akershus (NNN OA)
* Norges Kommunistiske Parti (NKP)
* Norges Kristelige Studentforbund (NKSF)
* Norsk Jernbaneforbund
* Oslo Bygningsarbeiderforening
* Oslo Grafiske Fagforening
* Palestinakomiteen i Norge
* Palestinas venner OsloMET
* PIM - Kampanjen palestinske barn i israelske militære fengsler
* Rødt
* Rød Ungdom (RU)
* Press (Redd Barna Ungdom)
* Sabeel Kairos Norge
* Senterungdommen
* Ship to Gaza Norway
* Skolenes Landsforbund Oslo fylkeslag
* Sosialistisk Ungdom
* Sosialistisk Venstreparti (SV)
* TeoLOgene
* Unionen fagforening
* Vennskap Jeriko-Lærdal
* Vennskap Hamar-Khan Younis
* Vennskapsforeningen Nes-Jayyous
* Vennskapsforeningen Sarpsborg Betlehem

## Referanser


## Eksterne lenker
* 
*
Nepalere i Bhutan

I Bhutan finnes en stor nepalskspråklig minoritet i den sørlige delen av landet; kalt Lhotshampa.

**Lhotshampa**, eller *Lhotsampa*, er et dzongkha-ord for *folk sørfra*. Dzongkha er majoritetsspråket i Bhutan, og ordet lhotshampa brukes om jordarbeidere og innvandrere av nepalsk opprinnelse som bor og dyrker jorden på de fruktbare, sydvendte elveslettene i den sørlige delen av Bhutan. 

Lhotshampaene kommer i hovedsak fra Nepal, og er for det meste hinduer. På slutten av 1980-tallet ble mer enn 100 000 Lhotshampa fordrevet fra Bhutan, under beskyldinger om å være ulovlige innvandrere. Mange av disse har «vendt hjem» til Nepal, men mange bor fremdeles i flyktningleirer i India og Nepal. 

Beregninger over folketallet i Bhutan tyder på at 30-40% av landets befolkning er Lhotshampa, avhengig av om de fordrevne regnes som innbyggere i landet. 

Politiske partier var inntil valget i 2008 forbudt i Bhutan. Det fantes inntil da fire kjente eksilparti, alle med opprinnelse i Lhotshampa, jf. Bhutans politiske system.

## En minoritet som oppleves som truende
Fra de bhutanske myndighetenes side utgjør det voksende hinduistiske minoriteten et problem. Bhutans kultur og statsskikk er basert på buddhisme, språket dzongkha og kulturen til den herskende folkegruppen som lever i de midtre delene av landet. 

Hinduene bor i de mest fruktbare delene av landet, og myndighetene antas å frykte – uten at dette er sagt rett ut – at dersom hinduene over tid kommer til å utgjøre mer enn 50% av befolkningen, vil de kreve en folkeavstemning om uavhengighet kontra tilslutning til India. Hinduene antas å mene at deres tro vil bli bedre beskyttet av indiske enn av bhutanske myndigheter. 

En tilsvarende avstemning i den tidligere selvstendige staten Sikkim i 1974, førte til at staten ble innlemmet som en delstat i India. 

## Eksterne lenker
* Bhutanese refugees en flyktningorganisasjons hjemmeside
* Reportasje: Rapport fra en glemt flyktningkonflikt (Flyktingehjelpen 3. oktober 2000)
* Reportasje: Lys i enden av tunnelen? (Flyktingehjelpen 15. desember 2003) 
* Reportasje: 100 000 flyktninger krever innflytelse (flyktninghjelpen 6. desember 2004.)
* reportasje: Bhutanese refugees to hold weekly assembly at Nepal-India border (Nepalnews.com 7. januar 2006)
* reportasje: Refugee camps facing food shortage due to strike (Nepalnews.com 13. april 2006)
* Bhutan refugees can be resettled elsewhere: Abraham Intervju med FNs representant for FNs høykommissær for flyktninger i Kathmandu (Kantipuronline.com 17. juni 2006)
* Bhutanese refugee stalemate: No end in sight (Nepalnews.com 20. juni 2006)
* Bhutanese refugees continue protests (Kantipuronline.com 28. juni 2006)
* Bhutan’s democratic puzzle by Dharma Adhikari (OpenDemocracy 30. juni 2006)
Karen Grude Koht

**Karen Elisabeth Grude Koht** (født 16. november 1871 på Brueland i Høiland på Jæren, død 10. juli 1960) var en norsk lærer og forkjemper for kvinnesaken.

## Familie
Hun var datter av lensmann og gårdseier M.A. Grude og Anna Grude (f. Mossige). I 1898 ble hun gift med politiker og historiker Halvdan Koht, og de fikk barna Åse Gruda Skard, psykolog som også ivret for kvinnesak, og Paul Gruda Koht, diplomat og ambassadør. 

## Utdannelse
I 1893 tok Karen Grude Koht litt skolegang hjemme og på Sandnes, deretter mellomskole på Eikeland. Hun ble tidlig politisk interessert (Venstre), med unionsoppløsningen, stemmerett og kvinnesak på dagsordenen.  Etter et kortvarig engasjement som huslærer reiste hun til Kristiania og begynte på Fru Ragna Nielsens skole (1894) med anneneksamen i 1895, etterfulgt av folkeskole (1896) og studieopphold ved Sorbonne i Paris (1898) og Oxford University (1908).  

## Målsak og oversettelser
Koht opparbeidet en sterk interesse for målsaken og språk generelt, og publiserte i Syn og Segn der hun også satt i redaksjonen, samt i For Kirke og Kultur (vesentlig bokanmeldelser). Hun oversatte en del, blant annet *Gjer Heimen din Fager* (fra svensk, 1903), *Naar Jordi Øydest* (fra Rene Bazin, fransk, 1913) og *Småkarane mine. Ein sumarbok for store og små* (fra G. Geijerstam, svensk, 1922). 

## Forfatterskap
Hennes egen bok  ''Kvinnearbeid'' kom ut i 1908, omtrent samtidig som hun antok sekretærrollen i det nystiftede Norske Kvinders Nasjonalråd, hvis historie hun beskrev i *Norske kvinners nasjonalråd 25 år*, Steenske Forlag (1929).

Med biskop Støylen utga hun skoleboken ''Mi fyste bok'' (1909), etter påtrykk fra Moltke Moe og Nordahl Rolfsen.

## Galleri

Fil:Portrett av Karen Grude og Halvdan Koht, 1904 (8527636464).jpg|Karen Grude og Halvdan Koht hos fotograf C. Körner i 1904.
Fil:Portrett av Karen Grude Koht og Åse Gruda Skard, 1922.jpg|Portrett av Karen Grude Koht og Åse Gruda Skard, 1922
Fil:NKNs første styre 1904.jpg|NKNs første styre 1904. NKN er en forkortelse for Norske Kvinners Nasjonalråd (etablert 1904). Fra venstre: Karen Grude Koht,  Fredrikke Marie Qvam, Gina Krog, Betzy Kjelsberg og Katti Anker Møller.


## Ettermæle
I 2018 ble et auditorium ved Oslomet – storbyuniversitetet gitt navnet Karen Grude Kohts auditorium.

## Litteratur
* Hun er skildret av svigersønnen Sigmund Skard i *Karen Grude Koht &ndash; drag av ein kvinnelagnad,* Samlaget (1987).

## Referanser
Steenske Forlag

**Steenske Forlag** (etablert 1829) var et norsk bokforlag, opprinnelig kalt *Det Steenske Bogtrykeri*.

I likhet med Cappelen som også ble etablert i 1829, var Steenske en bokhandel, som hadde eget trykkeri som bigeskjeft. Theodor Steen (1825–1901) ledet det på sent 1800-tall, og var en av de som startet Den norske forleggerforening. Steenske hadde på denne tiden blitt  et forlag som ga ut medisinsk og liberal religiøs litteratur.

Han ble etterfulgt av datteren Ingeborg Steen (1870–1937), som ved innvelgelsen ble første kvinne noensinne i forleggerforeningen. Hun var også William Nygaard d.e. sin suppleant til diskusjoner med Kirkedepartementet. Under hennes ledelse begynte forlaget å gi ut en del skjønnlitteratur.

Fra 1917 var det ledet av Torger Baardseth som også kjøpte det sammen med Jørgen Wright Cappelen fra Ingeborg Steen da hun ga seg i 1919. Det ble samtidig et søsterforlag til Cappelen, formelt eid av de samme. De to (søster)-forlagene var samlokalisert og ga stort sett ut skolelitteratur, mens Steenske fortsatte med litt mer skjønnlitteratur.

I 1943 ble Steenske endelig innlemmet i Cappelen.

## Referanser


## Eksterne lenker
* Det Steenske Bogtrykkeri 1879. Artikkel på nettstedet Typografi i Norge, basert på et xylografisk trykk med ni bilder fra bedriften, utgitt til dets 50-årsjubileum.
Hyperion (organisasjon)

**Hyperion – Norsk Forbund for Fantastiske Fritidsinteresser** (**N4F**) er en norsk interesseorganisasjon for spill- og fantasibaserte fritidsaktiviteter, herunder video-, brett-, kort- og rollespill, laiv, fabelprosa og datakultur. 

Organisasjonen er basert på et frivillig og ikke-kommersielt grunnlag, og er en partipolitisk og religiøst uavhengig interesseorganisasjon.
## Historie
Hyperion ble stiftet 19. februar 2002 i RF-kjelleren på Blindern i Oslo etter initiativ fra Inge Carlén og Johannes H. Berg jr. Tilstede på stiftelsesmøtet var representanter fra foreningene The Shadow Project, Ares, theLAN og Oslo Magicforening. 

## Organisasjon
Hyperion hadde i 2013 ca  medlemmer. Disse medlemmene er fordelt på fem regionslag og 176 medlemsforeninger (2026). 

Organisasjonens øverste organ er Landstinget som blir avholdt hvert år innen utgangen av oktober måned. 

## Pegasus
Magasinet *[[Pegasus (magasin)|Pegasus]]* er et tidsskrift som blir utgitt av Hyperion og tar for seg fantastiske fritidsinteresser. Det er nedfelt som et medlemsblad i styringsdokumentene til Hyperion, men er gratis å abonnere på for alle, samt tilgjengelig på nett. Ansvarlig redaktør er Hyperions leder, men arbeidet ledes av en egen redaktør. Magasinet har et opplag på  og kommer ut to til fire ganger i året. Det er medlem av Norsk Tidsskriftforening. *Pegasus* ble startet i 2006.

## Noen utvalgte medlemsforeninger
* Arcon
* Bjørgvin Marknad
* Kattas Fabelprosaiske Elevsamfund
* AgderLAN
* KANDU
* Norges Othelloforbund
* Oslo Miniatyrspillklubb
* Polar Interesseorganisasjon
* RegnCon
* Skedsmokorset Spillforening
* Spill-o-rama
* Fantastene
* Spillskaperlaget
* The Shadow Project Oslo (TSP)
* WarpCrew

## Referanser


## Se også
* Fantasifestivalen – festival arrangert av Hyperion
** [[Pegasus (magasin)|Pegasus]]* – magasin utgitt av Hyperion

## Eksterne lenker
*
Fru Ragna Nielsens skole

**Fru Ragna Nielsens skole** (offisielt navn: *Ragna Nielsens latin- og realskole*) var en norsk skole i Nordahl Bruns gate 22–24 i Kristiania. Det var landets første fellesskole for både gutter og jenter, da den ble etablert av Ragna Nielsen i 1885.  Lærerpersonalet var også av begge kjønn, og det var av mange ansett som uhørt at en kvinne skulle undervise gutter. Nielsen satt kvinner til å undervise helt frem til artium. I begynnelsen omfattet skolen bare forskole og middelskole, seinere gymnas, og den ble etter hvert en av byens største og best vurderte skoler.

Ragna Nielsens niese Margrete Kjær var blant skolens ansatte.

## Artiumsundervisning for kvinner
Ragna Nielsens latin- og realskole var en av de første skolene der norske kvinner fikk undervisning for å gå opp til examen artium. Cecilie Thoresen ble Norges første kvinnelige artianer i 1883, og høsten 1883 startet landets første privatkurs for kvinner som ville ta artium. De første kvinnene fra dette privatkurset gikk opp til artium våren 1884, og året etter startet Ragna Nielsen sin skole.

### Examen artium 1886
* Marie Spångberg, Norges første kvinnelige lege

### Examen artium 1887
* Ragnhild Qvam
* Aasta Kjølseth
* Gudrun Broch
* Ella Anker
* Regine Haug
* Marie Lundquist

### Examen artium 1888 (utvalg)
* Julie Olivia Eriksen (født 1863; i 1897 gift Bragstad), realartium
* Mathilde Eriksen, (født 1858) realartium
* Dagny Kristine Bang (født 1868), cand.med. 1896, legepraksis i Kristiania fra 1897
* Sofie Honoria Bonnevie (født 1864)

### Senere elevkull
Blant senere elever ved Fru Ragna Nielsens skole var Sigrid Undset, Sigurd Hoel, Karen Grude Koht og Birger Bergersen.  Skolen ble nedlagt i 1927.

## Referanser
Norsk krigstrykksamling

**Norsk krigstrykksamling** er en digital samling av foto, plakater og annet propagandamateriale knyttet til nazisme og motstandskamp fra perioden 1933&ndash;1945, utgitt av Nasjonalbiblioteket.

## Eksterne lenker
* Norsk krigstrykksamling
* Nasjonalbiblioteket
Sterling Airlines

**Sterling Airlines A/S** var et islandsk-eid lavprisflyselskap med hovedsete i København i Danmark.

Sterling ble etablert i 1962 av tjæreborgpresten Eilif Krogager og Jørgen Størling

Krogager startet med reisevirksomhet i det små. Like etter krigen leide han en buss, med seg selv som reiseleder og medlemmer fra menigheten som deltakere arrangerete han turer til Middellhavskysten. Virksomheten økte raskt, i 1951 etablerte han sitt eget busseslskap, Nordisk Bustrafik, som senere ble til Tjæreborg Rejser.

I 1962 etablerte han flyselskapet Sterling, og selskapets ruteprefiks NB stammer fra bussdriften.

Reisene gikk den første tiden kun til Spania. Etter hvert ble antallet destinasjoner betydelig øket, også med reiser til land utenfor Europa, blant annet Sri Lanka (Ceylon).

Tjæreborg ble i 1989 kjøpt opp av en annen dansk reiselivsoperatør, Simon Spies fra Spies-Rejser. Da Spies ble oppløst, overtok Fred. Olsens Flyselskap eierandelen og driften av Sterling. Selskapet ble hundre prosent norskeid i 1995.

I 2002 ble selskapet et lavprisselskap, og de samarbeidet blant annet med Norwegian Air Shuttle om reiser til Europa. I september 2005 ble Sterling slått sammen med Maersk Air. Det ble imidlertid fortsatt markedsført under navnet Sterling.

Den 23. oktober 2005 kunngjorde eierne av det islandske flyselskapet Icelandair, FL Group, at de overtok Sterling.

29. oktober 2008 gikk Sterling konkurs, noe selskapet selv hevder skyldes finanskrisen.

## Destinasjoner

*Se egen artikkel:* **[[Sterlings destinasjoner]]**

## Flåte

## Referanser



## Eksterne lenker
* Sterling.dk – selskapets hjemmeside
* BT.no: «Sterling gir opp Norge» (25. september 2008)
* Mer om Sterling
* Informasjon om konkursen – Nyttig informasjon for reisende
Vilhelmine Ullmann

**Kathrine Johanne Fredrikke Vilhelmine Ullmann** (født **Dunker**, 16. mars 1816, død 28. april 1915) var en norsk lærer, forfatter og kvinnesaksforkjemper.  

## Bakgrunn og virke
Hun var datter av forfatterinnen Conradine Dunker, og kusine av Aasta Hansteen. Hun vokste opp i Christiania, og bodde der inntil hun 15 år gammel flyttet med foreldrene til Trondhjem i 1831. I boken *Fra Tyveaarene og lidt mere* har hun fortalt om hvordan hennes familie ivrig deltok i  amatørteateroppsetninger i hovedstadens Dramatiske Selskab da hun var barn.

Hun var gift 1839–54 med danskfødte Jürgen Nicolai Axel Ullmann (1813–1863; se Ullmann). De fikk fem barn
# Axel Conradin Ullmann (1840–1923), som ble lærer og entomolog. 
# Ebba Ullmann (1843–1908), som ble gift med prest Fredrik Christian Dons (1836–1885) og mor til Henrik Dons (1866–1944), høyesterettsadvokat Vilhelm Dunker Dons (1868–1908), Ragna Vilhelmine Thiis (1870–1939), forfatterinne Margrethe Kjær (1872–1956) og Kathrine Elisabeth Dons (1876–1947). Ragna Vilhelmine Thiis ble mor til bl.a. kunsthistorikeren Ragna Stang.
# Ragna Nielsen (1845–1924), som var lærerinne og kvinnesaksforkjemper.
# Johan Christian Viggo Ullmann (21. desember 1848-10. august 1910), som ble en kjent lærer og venstre-politiker. Han ble gift med Vilhelmine Eriksen (16. januar 1853-4. februar 1918) og far til Vilhelm Ullmann (1886–1972) og Ragnar Ullmann. 
# Vilhelm Ullmann (1850–1868).

Etter skilsmissen i 1854 drev hun egen pikeskole, etterfulgt av en periode som bestyrer av Vaterland Børneasyl (fra 1862). Hun var medstifter av Norsk Kvinnesaksforening i 1884.
  
Hun skrev under pseudonymet Minna Dunker i kvinnesaksbladet *[[Nylænde]]*, samt ga ut sin mors memoarer (1871).  Hennes egen biografi er *Fra Tyveaarene og lidt mere,* Det Norske Aktieforlag (1903).  Vilhelmine Ullmanns liv er beskrevet i Astrid Lorenz' bok *Forstandens lys og hjertets varme. Kvinnesilhuetter i slektsramme. Conradine Dunker og Vilhelmine Ullmann* (1996).

## Bibliografi

### Digitalt tilgjengelige bøker
* ''Fra Tyveaarene og lidt mere'', Vilhelmine Ullmanns erindringer utgitt 1903 på Aktieforlaget med forord av Otto Anderssen.

## Referanser


## Eksterne lenker
* Norsk biografisk leksikons artikkel om Vilhelmine Ullmann
*
Kjernen

**Kjernen** er en uavhengig supportergruppering knyttet til Rosenborg Ballklub.

Kjernen ble stiftet i 1996, som en arvtager etter den tidligere RBK-supporterklubben Fragleberget. Kjernen var i utgangspunktet en offisiell supporterklubb, men i 2002 tok den status som uavhengig etter ekstraordinært årsmøte. Grupperingen har (per desember 2020)  medlemmer. Kjernen har et styre bestående av fem medlemmer, disse består av leder, nestleder, kasserer, sekretær og ett styremedlem. Leder er også klubbens talsperson. I tillegg til styret har Kjernen en kontrollkomite med ansvar for å bistå med rådgiving og for å holde kontroll med at styret utfører de oppsatte oppgaver. Kontrollkomiteen består av tre personer.

Kjernens hovedformål er å støtte Rosenborg Ballklub (RBK) visuelt og verbalt under kamp, samt å være en konstruktiv og kritisk diskusjons- og samarbeidspartner for RBK utenom kamp. Kjernen organiserer også turer til klubbens bortekamper for sine medlemmer.

## Webred
Webred, som konsekvent skrives *[webred]*, er et pseudonym for forfatterne på Kjernens hjemmeside, Stein Gorset og Jørgen Stuveold. Høsten 2005 ga de ut boken *Trist som faen : sesongen 2005 slik vi så den*, som var en samling utvalgte artikler fra samme sesong. Den ble utsolgt på forhåndsbestillingene alene. [webred] ble med denne boka nominert til Årets Bok på Adresseavisas UTAwards i januar 2006.

Artiklene er preget av daglige betraktninger og et skråblikk på alt som skjer i og rundt Rosenborg, og kjennetegnes av en knapp og vittig stil som har gjort tekstene populære også utenfor supportermiljøet til Rosenborg. [webred] startet med sine artikler allerede i 2000, men har hatt flere pauser siden den gang. I løpet av 2005 er [webred] fått en viss kultstatus; spesielt i Trøndelag, men også blant fotballsupportere andre steder i Norge. Den 25. desember 2006 valgte [Webred] å pensjonere seg for godt som skribenter for Kjernens hjemmeside.

12. mars 2009 gjorde [webred] comeback som skribenter. Denne gang for Adresseavisen i forbindelse med dennes dekning av norsk fotball.

## Referanser


## Eksterne lenker
* Kjernens hjemmeside
* Informasjon om styret i Kjernen
* Webreds offisielle pensjonering
Conradine Dunker

**Conradine Birgitte Dunker** (født **Hansteen**  25. august 1780 i Christiania, død 11. september 1866 samme sted) var en toneangivende kulturarbeider i sin generasjon, og kjent for sine memoarer, som ble utgitt i bokform og mye lest.

Hun var datter av konsumptionsdirektør Johannes Mathias Hansteen og Anne Cathrine (født Treschow), og søster av vitenskapsmannen Christopher Hansteen. Hun ble gift to ganger, første gang bortgiftet med kaptein Ulrik Aamodt (1758–1806) som hun fikk en datter med, Elisabeth «Lisette» Aamodt. Hennes andre ektemake var bergassessor Wilhelm Dunker (1755–1844), som hun fikk fire barn med, Jacobine Dunker (1808–1857), pedagogen Vilhelmine Ullmann, juristen Bernhard Dunker og Gustav Dunker (1826–1892).

Paret bodde i Tyskland 1807–1810 før de flyttet til Christiania og startet gruveforretning, losji og pikeskole.  I hovedstaden var hun engasjert i kulturliv, spesielt innen teatermiljøet, som skuespillerinne. I 1831 flyttet de til Trondheim. Etter ektemannens død i 1844 bodde hun med datteren Jacobine og drev pikeskole. Ved datterens død i 1857 flyttet Conradine Dunker tilbake til Christiania og ble blant annet leder for Det Dramatiske Selskab.

Hun var modell for «Oldemor» i Bjørnstjerne Bjørnsons skuespill *[[Leonarda]]* (1879).  Sine memoarer fra Christiania og Trondheim skrev hun selv, i brevs form:  *Gamle dage; Erindringer og tidsbilleder*, først utgitt 1871 og trykt i nye opplag 1877, 1909 og 1985.

## Se også

* Hansteen (slekt) og slekten Ullmann

## Litteratur
Aasen, Elisabeth (1986). Conradine Dunker f. Hansteen (1780-1866), i Aasen, Elisabeth. *Kvinners spor i skrift*. Oslo: Samlaget, s. 48-50.

## Referanser


## Eksterne lenker
* 
* Utdypningsartikkel om Conradine Dunker i Norsk biografisk leksikon (snl.no)
Bernhard Dunker

**Carl Christian Henrik Bernhard Dunker** (født 22. mai 1809 i Slesvig i hertugdømmet Slesvig, død 28. juli 1870 i Christiania) var en norsk jurist og regjeringsadvokat.

Han var ferdig utdannet *[[cand. jur.]]* i 1834, en utdannelse som hadde startet sent (1828) og tatt lenger tid enn vanlig på grunn av sykdom.   Deretter var han fullmektig ved kontoret til Frederik Stang en tid. Dunker var med i Intelligenspartiet, motstander av Henrik Wergeland, men god venn av Johan Sebastian Welhaven, Christian Birch-Reichenwald, Anton Martin Schweigaard og Andreas Frederik Krieger. Som student var han for unionen mellom Norge og Sverige, for kongelig veto, og mot juryordningen og demokratiet.

Bernhard Dunker var ansett som en av landets beste skrankeadvokater, og ble etter hvert utnevnt til overrettsporkurator (1837), høyesterettsadvokat (1841) og endelig regjeringsadvokat (1859&ndash;1870). I løpet av karrieren endret hans politiske syn seg betraktelig, og han ble en ledende skikkelse i arbeidet for norsk selvstendighet. Han ble også tilhenger av juryordningen, og forsvarte Marcus Thranes agitasjon. Ellers var han i styret for Christiania Theater en tid, og var modell for advokat Berendt i Bjørnstjerne Bjørnsons fortelling om *[[En Fallit]]* fra 1875.

Bernhard var sønn av forfatteren Conradine Dunker (1780–1866) og bror til pedagogen Vilhelmine Ullmann (1816–1915). I 1847 kjøpte han seg *[[Skinnerbukta|Skinnerbugten]]* på Malmøya og fikk bygd en tømret villa i sveitserstil, tegnet av vennen Heinrich Ernst Schirmer. Også søsteren Vilhelmine Ullmann ferierte her, det ble bygd badehus og stedet ble et kursted mot revmatisme, og dødssted for moren Conradine Dunker. Huset brant i 1902 og var feriehjem for Bryggeri- Mineralvannarbeidernes Forening frem til 1966 da Oslo kommune overtok og rev alt.

Dunkers gate i Oslo er oppkalt etter Bernhard Dunker.

## Utgivelser
* *Reise til Telemarken og Arendal* (1852)
* *Flyveblade* (1860), en serie mindre skrifter om ting i tiden.
* *Om en revisjon av foreningsakten mellom Sverige og Norge* (1868)

## Referanser
Dronningindisk

**Dronningindisk** er en sjakkåpning som defineres ved åpningstrekkene 1.d4 Sf6 2.c4 e6 3.Sf3 b6. Åpningen er regnet som en av de «hypermoderne», da svart ikke straks forsøker å besette sentrum med bønder, men legger press på det med sine offiserer. Åpningen har visse likhetstrekk med nimzoindisk.

I motsetning til 3.Sc3, truer ikke 3.Sf3 en stor ekspansjon av det hvite sentrum med 4.e4. Derfor har svart «råd» til å spille 3...b6 med plan om å utvikle hvitfeltsløperen til b7, der den legger press på e4-feltet, eller til a6, der den legger press på c4-bonden.

## Varianter
Hvit har flere måter å møte dronningindisk på. Blant de mest populære er:
*4.a3 ofrer et tempo for å hindre svart fra å sette en offiser på b4 en gang for alle. Dermed kan hvit følge opp med 5.Sc3 uten at den blir bundet av en eventuell ...Lb4.
*4.g3 er en svært poulær fortsettelse som forbereder en løperutvikling til g2 for å stå imot løperen på b7.
*4.Sc3 er en naturlig springerutvikling som tillater overgang til Nimzoindisk etter 4...Lb4.
*4.Lf4 utvikler en løper til et naturlig og bra felt, og et bondefremstøt til e3 vil ikke lenger sperre den inne.
Helge Haugen (1982)

**Helge Haugen** (født 15. februar 1982) er en norsk fotballspiller som spilte for Sogndal.

Haugen spilte for det meste på reservelaget til Brann i sin første sesong i klubben, og det var ofte på en uvant midtstopperplass. Han hadde bare sporadiske innhopp i eliteserien. Han ble derfor fristilt av klubben foran 2003-sesongen, men for å avvente en eventuell juridisk behandling av hvordan saken skulle løses, fortsatte Haugen å trene med Brann. 

I mellomtiden skiftet Brann trener fra Teitur Þórðarson til Mons Ivar Mjelde, som valgte å gjøre om på avgjørelsen om å slippe Haugen. Etter en dårlig sesongstart for Brann, måtte Mjelde gjøre flere grep for at klubben skulle klatre opp fra bunnsjiktet. Raymond Kvisvik ble hentet fra Austria Wien, Cato Guntveit og Robbie Winters ble kvitt sine skadeproblemer, samtidig som han valgte å sette den kreative Seyi Olofinjana sammen med den løpssterke Haugen sentralt på midtbanen. Det førte til at Brann gjorde en meget sterk høstsesong, og klubben hadde små problemer med å holde plassen i eliteserien.

I 2004 fortsatte Haugen å spille godt på Branns midtbane. Olofinjana ble midtveis i sesongen erstattet av østerrikske Paul Scharner og skotske Charlie Miller, men Haugen fortsatte likevel å være førstevalg på midtbanen. Han sendte blant annet Brann til semifinalen i cupen. Brann ble samme sesong cupmestere.

Vinteren 2005 brakk Haugen foten. Det ødela hele sesongoppkjøringen. Samtidig hadde klubben hentet landslagskaptein Martin Andresen. Derfor var innhoppene bare sporadiske i vårsesongen. Det var først i løpet av høstsesongen Haugen klarte å etablere seg på laget, mye på grunn av Branns skadeproblemer. Ifølge fotballekspertene klarte han ikke å nå opp på samme nivå som sesongen før.

Helge Haugen har landskamper på alle aldersbestemte nivå, men bare én U21-landskamp. Før han kom til Brann spilte han for Åsane. Som tenåring var han også en av Norges mest talentfulle orienteringsløpere.

Den 4. juli 2007 ble det klart at Haugen hadde signert med Tromsø IL. I februar 2011 ble han utlånt fra Tromsø til Hønefoss til midten av august 2011.

## Referanser


## Eksterne lenker
*
Londons kollektivsone 1

**Londons kollektivsone 1** (***Travelcard Zone 1***) er den sentrale sonen i den geografiske inndelingen av Londons kollektivsystem. Stor-London er delt inn i seks slike soner, der son 2-6 ligger som ringer rundt den sentrale sone 1. Sonesystemet omfatter både undergrunnsbanen og Docklands Light Railway, og tog. Bussreiser omfattes ikke av sonesystemet, men har en fastpris for hver reise. 

Grensen for sone 1 er tilnærmet lik ruten til Circle-linjen. Den dekker dermed West End, Holborn, Kensington, Paddington og City of London. De fleste stasjonene ligger nærmere hverandre enn det som er tilfelle i sonene som ligger lenger ut fra sentrum; for eksempel er det bare omkring 200 meter mellom Leicester Square undergrunnsstasjon og Covent Garden undergrunnsstasjon. 

Sonen dekker de fleste viktige turistattraksjoner, og mange tilreisende beveger seg derfor nesten utelukkende innenfor sone 1. 

Prisen for en reise innenfor sone 1 er pr. 2006 3,00 pund for papirbilletter og 1,50 pund for innehavere av reisekortet Oyster.
Nøstvet

**Nøstvet** er navnet på en gård i Ås i Akershus i som ga navn til nøstvetøksen, et redskap brukt i jeger- og fangstkulturen fra den eldre steinalderen (mesolitikum) i Norge. Ved gården ble det funnet rundt 300 nøstvetøkser. Denne øksetypen har i sin tur gitt sitt navn til det som oppfattes som en fase eller et såkalt kulturkompleks i steinalderen, nøstvetkulturen. Den første forskeren som postulerte at det her var snakk om en egen fase, var Andreas M. Hansen  i 1904.

I dag er Nøstvet gård nedlagt, men stedet er skiltet, like vest for Vinterbro-senteret i Ås kommune. Selve steinalderboplassen lå egentlig på Sjøskogen, en husmannsplass under Nøstvet.

Nøstvetkulturens mest kjente minne er helleristningen av en elg ved Ekeberg i Oslo, gjenoppdaget i 1915. Bare ti helleristninger er kjent fra den tiden, og alle viser elger med et inntegnet labyrintmønster over kroppen.

## Se også
* Hebekkskogen
* Nøstvetkulturen

## Referanser


## Eksterne lenker
* Nøstvet-øksa
Bow

**Bow** er et sted i Tower Hamlets i London. Det ligger 7,4 km nordøst for Charing Cross. Området har fått sitt navn etter den svingen som elva Lee – som avgrenser området mot øst – gjør her.

Victoria Park, som ofte kalles «East Ends lunger», ligger i Bow. Stedet blir ofte feilaktig knyttet til *Bow Bells*, som henger i St Mary-le-Bow-kirken i Cheapside i City of London. North London Railway hadde sitt hovedkvarter i Bow.

I henhold til folketellingen i 2011 hadde stedet en befolkning på 27 720 innbyggere.

## Historie
**Stratforde** ble første gang dokumentert som en bosetning i 1177. Stedsnavnet er avledet fra angelsaksisk i betydningen «brolagt vei til et vadested/elvekryssing» (*ford*).

Bow ble bymessig bebygd fra 1700-tallet, da skitne industrier som garverier og stampeverk ble forvist fra City. Etter hvert som industrialiseringen skjøt fart på 1800-tallet, trakk Bow til seg nye og minst like forurensende såpe-, gummi- og fyrstikkfabrikker. Fyrstikkpikestreiken i 1880-årene, som var en del av suffragettebevegelsen, fant sted på fyrstikkfabrikk som nå er ombygget til leilighetskomplekset *Bow Quarter*. 

Mye av Bows særpreg som veletablert industriarbeiderstrøk gikk tapt under andre verdenskrig, da området ble hardt rammet av tyske bomber under Blitzen. Den første V1-raketten som traff London, falt ned nær jernbanebroen over Grove Road 13. juni 1944.

## Kommunikasjoner
De nærmeste undergrunnsstasjonene er:
*Mile End
*Bow Road
*Bow Church

## Referanser


## Eksterne lenker
* Gamle Bow
* Coborn Street i Bow
Heinrich von Friedberg

**Heinrich von Friedberg** (født 27. januar 1813 i Märkisch-Friedland, død 2. juni 1895 i Berlin) var en tysk jurist og liberal politiker. Han var Tysklands første justisminister.

## Liv og virke

### Bakgrunn
Friedberg, som var født som jøde, konverterte 16 år gammel til den lutherske kristendommen. Han studerte fra 1833 til 1836 jus i Berlin, og arbeidet ved Berlins kammerrett, før han i 1848 ble utnevnt til statsadvokat.

### Juridisk karrière
Allerede fra 1846 øvet han stor innflytelse over lovgivningen. Under den prøyssiske justisminister Uhden fikk han igjennom den muntlige og offentlige undersøkelsesprosess. Den liberale Friedberg gikk inn for et sterkt statsadvokatembede, som skulle undersøke alle lovbrudd og ta hensyn til alle fakta, også fakta som talte til fordel for den anklagede. Han ville også overordne statsadvokatene politiet. Han fikk riktignok ikke gjennom denne og andre fremsynte idéer, men det ferdige lovforslaget stammet fra hans penn, mens ministeren for lovrevisjon Friedrich Carl von Savigny først senere ble informert.

En tid senere dro Friedberg til Greifswald, hvor han fra 1850 virket som førstestatsadvokat. Dessuten underviste han ved universitetet i byen. Hans neste arbeidsplass var det prøyssiske justisministeriet i Berlin, hvor han fra 1854 var geheime-justisråd og fra 1857 geheime-overjustisråd.

Friedberg fikk 1868 i oppdrag å utarbeide en straffelovkodifikasjon for Det nordtyske forbund. På grunn av hans energiske arbeide kunne den tre ikraft allerede 31. mai 1870. Etter grunnleggelsen av det tyske rike ble vesentlige deler overtatt av *Reichsstrafgesetzbuch*, den føderale straffeloven for hele Tyskland. Dessuten deltok Friedberg i arbeidet med å utarbeide en militær straffelov, som kommisjonsmedlem og forbundskommissær.

### Politisk karrière
I 1870 ble han president for den såkalte *Justizprüfungskommission* og to år senere virkelig geheime-overjustisråd og medlem av *[[Preußisches Herrenhaus]]*, det prøyssiske overhuset. I 1873 ble han understatssekretær i det prøyssiske justisministeriet, hvor han utarbeidet en tysk straffeprosessordning. I 1875 ble han utnevnt til *Kronsyndikus* og 21. desember 1876 til første statssekretær (justisminister) i det nye Riksjustisbyrået (justisdepartementet). Tre år senere etterfulgte han Leonhardt som prøyssisk justisminister, en stilling han innehadde til 1889.

### Adlet
Med tildelingen av Den sorte ørns orden ble han av den liberale Fredrik III i 1888 opphøyet i den arvelige prøyssiske adelstanden. Han døde 82 år gammel i Berlin.

## Referanser
Hank Garland

**Walter Hank Garland** (født 11. november 1930 i Cowpens, Sør-Carolina, USA, død 27. desember 2004 i Orange Park, Florida, USA) var en amerikansk gitarist.

## Referanser


## Eksterne lenker
* 
*
Billy Gibbons

**William Frederick Gibbons** (født 1949) er en amerikansk musiker, sanger, låtskriver, plateprodusent og skuespiller. 

Han er mest kjent som gitarist og hovedvokalist i det amerikanske rockebandet ZZ Top, og har skrevet flere av bandets låter.

## Soloalbum
* Billy Gibbons & the BFG's - *Perfectamundo* (2015)

## Referanser


## Eksterne lenker
* 
* 
* 
*
Don Gibson

**Don Gibson** (født 3. april 1928 i Shelby, Nord-Carolina, USA, død 17. november 2003 i Nashville, Tennessee, USA) var en amerikansk countryartist og låtskriver. Hans mest kjente sanger er «I Can't Stop Loving You», særlig berømt gjennom Ray Charles' innspilling, «Oh Lonesome Me», som Neil Young gjorde en populær versjon av på syttitallet og «Sea of Heartbreak».

En annen av hans sanger som gjennom innspillinger av både The Hep Stars og The Pussycats ble en stor hit i Norden var «Cadillac», som han skrev sammen med Michael Brown, Graham Johnson, Ian Mallett og Vince Taylor.

## Referanser


## Eksterne lenker
* 
*